## Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za produženo mirovinsko i invalidsko osiguranje

### NN 77/1993 (20.8.1993.), Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za produženo mirovinsko i invalidsko osiguranje

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 6. točke 7. i 101. stavka 3. a u svezi s člankom 43.
st. 1 i 2. Statuta Republičkog fonda mirovinskog i invalidskog osiguranja
radnika Hrvatske ("Narodne novine", broj 58/90 i 21/92) Upravni
odbor Republičkog fonda mirovinskog i invalidskog osiguranja radnika Hrvatske
na sjednici održanoj 2. srpnja 1993., donosi

## ODLUKU

### o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za produženo mirovinsko i invalidsko osiguranje

1. Osnovice za obračunavanje i plaćanje doprinosa i za ostvarivanje
prava iz mirovinskog i invalidskog osiguranja za produženo mirovinsko i
invalidsko osiguranje (članak 98. a u svezi s elankom 43. st.1. i 2. Statuta
Republičkog fonda mirovinskog i invalidskog osiguranja radnika Hrvatske)
određuju se prema stupnju stručne spreme i to u dinarskoj protuvrijednosti
DEM, prema srednjem tečaju Narodne banke Hrvatske prvoga dana mjeseca u
kojem dospijeva uplata doprinosa i to:

1.) za osobe koje imaju stručnu spremu sedmog ili osmog stupnja (visoka
stručna sprema) u dinarskoj protuvrijednosti od 120 DEM,

2.) za osobe koje imaju stručnu spremu petog ili šestog stupnja (viša
stručna sprema, odnosno VKV radnik) u dinarskoj protuvrijednosti od 95
DEM,

3.) za osobe koje imaju stručnu spremu trečeg ili četvrtog stupnja (srednja
stručna sprema, odnosno KV radnik) u dinarskoj protuvrijednosli od 75 DEM,

4.) za osobe koje imaju stručnu spremu prvog ili drugog stupnja (niža
stručna sprema, odnosno PKV radnik) u dinarskoj protuvrijednosti od 60
DEM,

5.) za osobe bez stručne spreme u dinarskoj protuvrijednosti od 50 DEM

2. Doprinos za produženo mirovinsko i invalidsko osiguranje u godini
1993. obračunava se i plaća prema zakonom utvrđenoj stopi doprinosa za
mirovinsko i invalidsko osiguranje utvrđenoj za osiguranike - osobe samostalnih
djelatnosti koje su sami obveznici plaćanja doprinosa kao i druge osiguranike
kad im se plaća po važečim propisima utvrđuje u neto svoti, za godinu 1993.

3. U staž osiguranja računaju se samo ona razdoblja produženog osiguranja
za koje je plaćen odgovarajući doprinos za produženo mirovinsko i invalidsko
osiguranje.

4. Za razdoblje koje prethodi godini u kojoj je pokrenut postupak za
utvrđivanje svojstva osiguranika, doprinos za mirovinsko i invalidsko osiguranje
obračunava se i plaća prema stručnoj spremi, osnovici i stopi osiguranja
u trenutku prijave osiguranika na produženo osiguranje.

5. Osobe kod kojih je nastala okolnost koja daje pravo na produženo
osiguranje, prije 3. ožujka 1973. godine, a prijavu na produženo osiguranje
podnose poslije 2. ožujka 1973. godine, razvrstavaju se u osnovice osiguranja
za ostvarivanje prava u skladu s odlukama o osnovicama osiguranja koje
su se uzimale za određivanje prava iz mirovinskog i invalidskog osiguranja
u određenim proteklim razdobljima za koja se priznaje produženo osiguranje.

6. Doprinosi za produženo mirovinsko i invalidsko osiguranje osoba iz
točke 4. i 5. ove odluke obračunat će se prema osnovici osiguranja utvrđenoj
u točki 1. ove odluke a po stopi doprinosa koja vrijedi u vrijeme pokretanja
postupka.

7. Doprinos za produženo mirovinsko i invalidsko osiguranje plaća se
Republičkom fondu mirovinskog i invalidskog osiguranja radnika Hrvatske
na osnovi rješenja područne organizacijske jedinice Republičkog fonda kod
koje je osiguranik bio posljednji put osiguran, prije prestanka obveznog
osiguranja.

8. Doprinos se plaća u roku od 15 dana od dostave rješenja

9. Obračunati doprinosi iskazani u dinarskoj protuvrijednosti DEM plaćaju
se na dan dospijeća. Ukoliko se u tom roku ne uplate ovako obračunati doprinosi
obračunat će se kaznene kamate od dana dospijeća do dana uplate doprinosa.

10 Na dan stupanja na snagu ove odluke prestaje važiti Odluka o osnovici
i načinu plaćanja doprinosa za produženo mirovinsko i invalidsko osiguranje
("Narodne novine", broj 35/93).

11. Ova odluka stupa na snagu osmoga dana nakon objave u " Narodnim
novinama", a primjenjivat će se od 1. rujna 1993. godine.

Klasa:140-13/93-01/2562

Urbroj : 341-99-01 /93

Zagreb, 2. srpnja t993.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Hlažinkov, v r.**

Odluka, NN 77/1993-1594
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)